CELEX: 32014R0685
Language: sk
Date: 2014-06-20 00:00:00
Title: Nariadenie Komisie (EÚ) č. 685/2014 z  20. júna 2014 , ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o očkovaný kopolymér vinylalkoholu s etylénglykolom v tuhých výživových doplnkoch  Text s významom pre EHP

21.6.2014   
            
            
               SK
            
            
               Úradný vestník Európskej únie
            
            
               L 182/23
            
         NARIADENIE KOMISIE (EÚ) č. 685/2014
   z 20. júna 2014,
   ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o očkovaný kopolymér vinylalkoholu s etylénglykolom v tuhých výživových doplnkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3 a článok 14,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách, ktoré sú uvedené v prílohách II a III k nariadeniu (ES) č. 1333/2008.
            
         
               (3)
            
            
               Uvedené zoznamy je možné aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (4)
            
            
               Dňa 13. septembra 2011 bola podaná žiadosť o povolenie používať očkovaný kopolymér vinylalkoholu s etylénglykolom (očkovaný kopolymér PVA-PEG) vo vodných, okamžite rozpustných filmových obaloch na výživové doplnky. Podľa článku 4 nariadenia (ES) č. 1331/2008 bola žiadosť sprístupnená členským štátom.
            
         
               (5)
            
            
               Európsky úrad pre bezpečnosť potravín vyhodnotil bezpečnosť očkovaného kopolyméru PVA-PEG pri jeho použití ako prídavnej látky v potravinách a dospel k záveru, že jeho použitie vo výživových doplnkoch ako filmový obal nepredstavuje bezpečnostné riziko, pokiaľ ide o navrhované použitia (4).
            
         
               (6)
            
            
               Očkovaný kopolymér PVA-PEG je určený na použitie vo vodných, okamžite rozpustných filmových obaloch na výživové doplnky. Chráni pred nepríjemnou chuťou alebo zápachom, zlepšuje vzhľad, uľahčuje prehĺtanie tabliet, vytvára osobitný vzhľad a ochraňuje citlivé účinné látky. Špecifickou vlastnosťou látky je, že je mimoriadne pružná, má nízku viskozitu a rýchlo sa rozpúšťa v kyslom, neutrálnom a zásaditom vodnom prostredí. Preto je vhodné povoliť používanie očkovaného kopolyméru PVA-PEG ako povlakovej látky v tuhých výživových doplnkoch a prideliť uvedenej prídavnej látke číslo E 1209.
            
         
               (7)
            
            
               Keď sa očkovaný kopolymér PVA-PEG prvýkrát zapíše do zoznamov Únie obsahujúcich prídavné látky, ktoré sú stanovené v prílohe II k nariadeniu (ES) č. 1333/2008, jeho špecifikácie by sa mali zahrnúť do nariadenia (EÚ) č. 231/2012.
            
         
               (8)
            
            
               Nariadenia (ES) č. 1333/2008 a (EÚ) č. 231/2012 by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20.júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2013); 11(8):3303.
   
      PRÍLOHA I
      Príloha II k nariadeniu (ES) č. 1333/2008 sa mení takto:
      
                  1.
               
               
                  V časti B sa v bode 3 „Prídavné látky iné ako farbivá a sladidlá“ za položku týkajúcu sa prídavnej látky v potravinách E 1208 Kopolymér polyvinylpyrolidónu a vinyl-acetátu vkladá táto nová položka:
                  
                              „E 1209
                           
                           
                              Očkovaný kopolymér vinylalkoholu s etylénglykolom“
                           
                        
            
                  2.
               
               
                  V časti E sa do kategórie potravín 17.1 „Doplnky dodávané v tuhej forme vrátane kapsúl, tabliet a podobných foriem okrem žuvacích foriem“ za položku týkajúcu sa prídavnej látky v potravinách E 1208 vkladá táto nová položka:
                  
                               
                           
                           
                              „E 1209
                           
                           
                              Očkovaný kopolymér vinylalkoholu s etylénglykolom
                           
                           
                              100 000“
                           
                           
                               
                           
                           
                               
                           
                        
            
   
      PRÍLOHA II
      V prílohe k nariadeniu (EÚ) č. 231/2012 sa za položku E 1208 (Kopolymér polyvinylpyrolidónu a vinylacetátu) vkladá táto nová položka:
      
         
            „E 1209 OČKOVANÝ KOPOLYMÉR VINYLALKOHOLU S ETYLÉNGLYKOLOM
         
         
                     
                        Synonymá
                     
                  
                  
                     očkovaný kopolymér etylénglykolu s vinylalkoholom; poly(etán-1,2-diol-graft-etenol); očkovaný kopolymér vinylalkoholu s etylénoxidom (oxiránom); očkovaný kopolymér vinylalkoholu s etylénoxidom (oxiránom); očkovaný kopolymér etylénoxidu s vinylalkoholom
                  
               
                     
                        Definícia
                     
                  
                  
                     Očkovaný kopolymér vinylalkoholu s etylénglykolom je syntetický kopolymér, ktorý obsahuje približne 75 % jednotiek PVA 25 % jednotiek PEG.
                  
               
                     Číslo CAS
                  
                  
                     96734-39-3
                  
               
                     Chemický názov
                  
                  
                     Očkovaný kopolymér vinylalkoholu s etylénglykolom
                  
               
                     Chemický vzorec
                  
                  
                      
                  
               
                     Hmotnostne priemerná molárna hmotnosť
                  
                  
                     40 000 až 50 000 g/mol
                  
               
                     
                        Opis
                     
                  
                  
                     Biely až bledožltý prášok
                  
               
                     
                        Identifikácia
                     
                  
                  
                      
                  
               
                     Rozpustnosť
                  
                  
                     Voľne rozpustný vo vode, v zriedených kyselinách a zriedených roztokoch alkalických hydroxidov; prakticky nerozpustný v etanole, kyseline octovej, acetóne a chloroforme
                  
               
                     Infračervené spektrum
                  
                  
                     Musí byť v súlade
                  
               
                     Hodnota pH
                  
                  
                     5,0 – 8,0
                  
               
                     
                        Čistota
                     
                  
                  
                      
                  
               
                     Esterové číslo
                  
                  
                     10 až 75 mg/g KOH
                  
               
                     Dynamická viskozita
                  
                  
                     50 až 250 mPa·s
                  
               
                     Strata sušením
                  
                  
                     Najviac 5 %
                  
               
                     Sulfátový popol
                  
                  
                     Najviac 2 %
                  
               
                     Vinyl-acetát
                  
                  
                     Najviac 20 mg/kg
                  
               
                     Kyselina octová/spolu acetát
                  
                  
                     Najviac 1,5 %
                  
               
                     Etylénglykol
                  
                  
                     Najviac 50 mg/kg
                  
               
                     Dietylénglykol
                  
                  
                     Najviac 50 mg/kg
                  
               
                     1,4-dioxán
                  
                  
                     Najviac 10 mg/kg
                  
               
                     Etylénoxid
                  
                  
                     Najviac 0,2 mg/kg
                  
               
                     Arzén
                  
                  
                     Najviac 3 mg/kg
                  
               
                     Olovo
                  
                  
                     Najviac 1 mg/kg
                  
               
                     Ortuť
                  
                  
                     Najviac 1 mg/kg
                  
               
                     Kadmium
                  
                  
                     Najviac 1 mg/kg“